Case ID: 1074162
Sentence 0: TƏSVİRİ HİSSƏ İddiaçı cavabdeh Daşınmaz Əmlakın Dövlət Reyestri Xidmətinin 12 saylı Şəki Ərazi İdarəsinə qarşı iddia ərizəsi ilə Şəki İnzibati-İqtisadi Məhkəməsinə müraciət edərək, ünvan 1 ünvanında yerləşən 0,0482 ha torpaq sahəsi və üzərində yerləşən ümumi sahəsi 70 kv.m olan fərdi yaşayış evinin mülkiyyət hüquqlarının xxxx 2010-cu il tarixdə daşınmaz əmlakın dövlət reyestrində qeydiyyata alınaraq, adına MA seriyalı ******* nömrəli çıxarışın hazırlandığını, mülkiyyətində olan torpaq sahəsində mağaza tikintisinə icazə verilməsi məqsədilə Şəki şəhər İcra Hakimiyyətinə ərizə ilə müraciət etdiyini, Şəki şəhər İHB-nın xxxx 2012-ci il tarixli, 1/230 nömrəli sərəncamı ilə Şəki şəhəri X1 prospektində mülkiyyətində olan torpaq sahəsinin 123 kv.m-də mağaza tikintisinin layihələşdirilməsinə icazə verildiyini, tikiləcək sahibkarlıq obyektinin eskiz layihəsi hazırlanaraq Şəki şəhər İHnin Tikinti və Memarlıq şöbəsinin müdiri - baş memarla razılaşdırıldığını, tikintisi başa çatdıqdan sonra avqust 2013-cü il tarixdə tikintisi başa çatmış obyektin istismara qəbul edilməsi haqda qəbul komissiyası tərəfindən mağazanın istismara qəbul edilməsi qərara alınaraq, obyektin istismara qəbul aktının tərtibi və imza, möhürlərlə təsdiq edildiyini, həmin torpaq sahəsində tikdirdiyi qeyri-yaşayış binası (mağaza) üzərində mülkiyyət hüququnun dövlət qeydiyyatı ilə bağlı cavabdeh inzibati orqana müraciət etdiyini, sonuncu, xxxx 2017-ci il tarixli məktubla müvafiq icra hakimiyyəti orqanı ilə razılaşdırılmış layihənin, tikintiyə icazə qərarının və istismara qəbul aktının təqdim edilmədiyinə, sənədlərin təqdim ediləcəyi təqdirdə çıxarış verilməsi məsələsinə baxıla bildiyinə istinad etməklə, müraciətdən imtina etdiyini, halbuki, ünvan 2 ünvanında yerləşən 0,0482 ha torpaq sahəsi və həmin torpaq sahəsində yerləşən ümumi sahəsi 70 kv.m olan 2 otaqlı fərdi yaşayış evinin mülkiyyətində olduğunu, həmin torpaq sahəsinin 123 kv.m hissəsinə tikinti icazə qərarını aldığını, lakin 104 kv.m hissəsində mağaza tikdirdiyini, mağaza binasının yerləşdiyi torpaq sahəsi mülkiyyətində olmasına baxmayaraq, istifadəsində olan qeyriyaşayış binasını adına rəsmiləşdirmədiyini bildirərək, ünvan 3 ünvanında yerləşən 104 kv.m torpaq sahəsində tikdirdiyi qeyri-yaşayış binası (mağaza) üzərində mülkiyyət hüququnun dövlət reyestrində qeydə alınması və çıxarış verilməsi öhdəliyinin cavabdehin üzərinə qoyulması barədə qərar qəbul edilməsini xahiş etmişdir.